CELEX: 62018TA0269
Language: fi
Date: 2019-05-08 00:00:00
Title: asia T-269/18: Unionin yleisen tuomioistuimen tuomio 8.5.2019 — Inditex v. EUIPO — Ffauf Italia (ZARA) (EU-tavaramerkki — Väitemenettely — Hakemus sanamerkin ZARA rekisteröimiseksi EU-tavaramerkiksi — Aiemmat kansallisiksi tavaramerkeiksi rekisteröidyt sana- ja kuviomerkit LE DELIZIE ZARA ja ZARA — Näyttö aiempien tavaramerkkien tosiasiallisesta käytöstä — Asetuksen (EU) 2017/1001 47 artiklan 2 ja 3 kohta — Asetuksen 2017/1001 18 artiklan 1 kohta — Perusteluvelvollisuus)

8.7.2019   
            
            
               FI
            
            
               Euroopan unionin virallinen lehti
            
            
               C 230/40
            
         
      Unionin yleisen tuomioistuimen tuomio 8.5.2019 — Inditex v. EUIPO — Ffauf Italia (ZARA)
      (asia T-269/18) (1)
      
      (EU-tavaramerkki - Väitemenettely - Hakemus sanamerkin ZARA rekisteröimiseksi EU-tavaramerkiksi - Aiemmat kansallisiksi tavaramerkeiksi rekisteröidyt sana- ja kuviomerkit LE DELIZIE ZARA ja ZARA - Näyttö aiempien tavaramerkkien tosiasiallisesta käytöstä - Asetuksen (EU) 2017/1001 47 artiklan 2 ja 3 kohta - Asetuksen 2017/1001 18 artiklan 1 kohta - Perusteluvelvollisuus)
      (2019/C 230/50)
      Oikeudenkäyntikieli: espanja
      
         Asianosaiset
      
      
         Kantaja: Industria de Diseño Textil, SA (Inditex) (Arteixo, Espanja) (edustajat: asianajajat G. Macías Bonilla, G. Marín Raigal ja E. Armero Lavie)
      
         Vastaaja: Euroopan unionin teollisoikeuksien virasto (EUIPO) (asiamies: J. Crespo Carrillo)
      
         Muu osapuoli EUIPO:n valituslautakunnassa ja väliintulija unionin yleisessä tuomioistuimessa: Ffauf Italia SpA (Riese Pio X, Italia) (edustajat: asianajajat P. Creta, A. Lanzarini, B. Costa, A. Sponzilli ja M. Lazzarotto)
      
         Oikeudenkäynnin kohde
      
      Kanne EUIPO:n viidennen valituslautakunnan 2.2.2018 tekemästä päätöksestä (yhdistetyt asiat R 359/2015-5 ja R 409/2015-5), joka koskee osapuolten Ffauf Italia ja Inditex välistä väitemenettelyä.
      
         Tuomiolauselma
      
      
                  1)
               
               
                  Euroopan unionin teollisoikeuksien viraston (EUIPO) viidennen valituslautakunnan 2.2.2018 tekemä päätös (yhdistetyt asiat R 359/2015-5 ja R 409/2015-5), joka koskee osapuolten Ffauf Italia SA ja Industria de Diseño Textil, SA (Inditex) välistä väitemenettelyä, kumotaan siltä osin kuin kyseessä ovat ”säilötyt, pakastetut, kuivatut ja umpioidut hedelmät ja vihannekset sekä kasvikset; hyytelöt, hillot, hedelmähillokkeet; maitotuotteet; ravintoöljyt ja -rasvat”, jotka kuuluvat tavaroiden ja palvelujen kansainvälistä luokitusta tavaramerkkien rekisteröimistä varten koskevaan, 15.6.1957 tehtyyn Nizzan sopimukseen, sellaisena kuin se on tarkistettuna ja muutettuna, pohjautuvan luokituksen luokkaan 29, sekä tuotteet ”riisi, tapioka, saago; jauhot ja viljavalmisteet, leipä, leivonnaiset; hiiva, leivinjauhe; suola, sinappi; etikka, kastikkeet (mauste-); mausteet; riisipohjaiset välipalat”, jotka kuuluvat luokkaan 30, ”tuoreet vihannekset”, jotka kuuluvat luokkaan 31, ”tuoremehut”, jotka kuuluvat luokkaan 32, ”seuraavien vähittäis- ja tukkumyynti liikkeissä, maailmanlaajuisten tietoverkkojen välityksellä, luettelon, postin, puhelimen, radion ja television sekä muiden elektronisten kanavien välityksellä: säilötyt, pakastetut, kuivatut ja umpioidut vihannekset, ravintoöljyt, riisi, jauhot ja viljavalmisteet, leipä, etikka, kastikkeet (mauste-)”, jotka kuuluvat luokkaan 35, ja ”ravitsemispalvelut; itsepalveluravintolat, kahvilat”, jotka kuuluvat luokkaan 43.
               
            
                  2)
               
               
                  EUIPO ja Ffauf Italia vastaavat omista oikeudenkäyntikuluistaan, ja ne velvoitetaan korvaamaan Industria de Diseño Textilille (Inditex) unionin yleisessä tuomioistuimessa käydystä menettelystä aiheutuneet oikeudenkäyntikulut.
               
            
         (1)  EUVL C 231, 2.7.2018.